कर्नाटक: मुख्यमंत्री बनते ही येदियुरप्पा ने लिए ताबड़तोड़ फैसले | Karnataka CM BS Yediyurappa says I will provide two installments of Prime Minister Kisan Scheme - Hindi Oneindia
just now राफेल पर सुप्रीम कोर्ट के फैसले पर अमित शाह ने विरोधियों से कहा- 'माफी मांगें'
4 min ago Sikar Accident : आठ लोगों की जान लेने वाले बस-जीप हादसे में इस शख्स को छूकर निकल गई मौत, VIDEO
6 min ago अयोध्या मसले पर कैसे एकमत हुए पांचों न्यायधीश, अगले CJI एसए बोबडे ने ये बताया
Movies तानाजी से अजय देवगन ने रिलीज किए 3 धमाकेदार पोस्टर्स- शिवाजी और औरंगजेब बनेगे ये कलाकार
| Published: Friday, July 26, 2019, 20:40 [IST]
बेंगलुरु। कर्नाटक बीजेपी के प्रदेश अध्यक्ष और तीन बार राज्य के मुख्यमंत्री रह चुके बीएस येदियुरप्पा ने एक बार फिर मुख्यमंत्री पद की शपथ ली। बीएस येदियुरप्पा को राज्यपाल वजुभाई वाला ने पद एवं गोपनीयता की शपथ दिलाई। शपथ लेने के प्रेस कॉन्फ्रेस में सीएम येदियुरप्पा ने कहा कि, 'मैं राज्य के लोगों को धन्यवाद देता हूं जिन्होंने मुझे मुख्यमंत्री बनने का अवसर दिया। मेरा मुख्यमंत्री का पद राज्य के लोगों का सम्मान है।
किसान सम्मान निधि की दो किस्तें देगी येदि सरकार
बहुमत सिद्ध करने पर बोलते हुए येदियुरप्पा ने कहा कि, सोमवार यानी 29 जुलाई को मैं सुबह 10 बजे विधानसभा में बहुमत साबित करूंगा और वित्त विधेयक पास करूंगा। येदियुरप्पा ने मुख्यमंत्री बनते ही दो बड़े ऐलान कर दिए। येदियुरप्पा ने किसान सम्मान निधि के तहत दी जाने वाली 6 हजार रुपये वार्षिक की एक किश्त में 4 हजार रुपये देने की घोषणा की। वहीं बुनकरों का 100 करोड़ लोन माफ करने की भी घोषणा की।
हम अच्छी तरह दिखाएंगे कि हमारी सरकार
येदियुरप्पा ने कहा कि, पिछली सरकार में गवर्नेन्स नहीं था। हमें इसका समाधान करने की जरूरत है। हम अच्छी तरह दिखाएंगे कि हमारी सरकार, पिछली सरकार से किस तरह अलग है। उन्होंने कहा कि बदले की राजनीति नहीं करूंगा। हम सब कुछ भूलकर आगे बढ़ेंगे। येदियुरप्पा ने प्रधानमंत्री नरेंद्र मोदी को धन्यवाद दिया। वहीं अपनी कैबिनेट के गठन पर बात करते हुए येदियुरप्पा ने कहा कि, मैं अमित शाह जी और अन्य नेताओं के साथ चर्चा करूंगा। अगर जरूरत पड़ी तो मैं कल दिल्ली जाऊंगा, हम बाद में फैसला लेंगे।
मंगलवार को एच डी कुमारस्वामी की सरकार गिरने के दो दिन बाद ही राज्यपाल वजुभाई ने शुक्रवार को येदियुरप्पा को कर्नाटक के 25वें सीएम के रूप में शपथ दिलाई। फिलहाल सिर्फ येदियुरप्पा ने ही शपथ ली है और किसी भी मंत्री को शपथ नहीं दिलाई गई है। शपथग्रहण के बाद येदियुरप्पा ने कहा कि वह सोमवार को सुबह 10 बजे सदन में बहुमत साबित करेंगे। हालांकि राज्यपाल ने उन्हें बहुमत साबित करने के लिए 31 जुलाई तक का वक्त दिया है।
Karnataka bs yeddyurappa bjp congress कर्नाटक बीएस येदियुरप्पा
Story first published: Friday, July 26, 2019, 20:40 [IST]